Stephanie Dray: Žene iz dvorca La Fayette
'Većinu dvoraca štitili su muškarci. Ovaj su štitile žene.'- rečenica je to koja se nalazi ispisana na poleđini knjige i zaista najbolje opisuje suštinu ovog romana. Žene iz dvorca La Fayette priča je o tri generacije žena i njihovim idejama, upornosti, žrtvama i uspjesima koji se vrte oko jednog dvorca. Dvorca koji ne fascinira svojom vanjštinom ili interijerom već simbolikom koja iza njega stoji. Dvorca koji je u 18.st.simbolizirao slobodnu Francusku, koji je dio priče o slobodnoj Americi, a u 19.st.simbol je otpora i borbe protiv totalitarnih režima tijekom oba svjetskog rata. No nije ovo samo roman o ratnim strahotama ili politici. Ne, ne. Ovo je roman o ljudskim sudbinama isprepletenim poput finih niti. O povezanosti generacija, njihovih ideja i ideala. O snazi Žene. Roman koji preispituje naše stavove, emocije, odnose. Roman koji zaustavlja vrijeme za čitatelja. 
Marija G.